Llista i classifica les entitats que s'esmenten al text:
Santa Mare Paula Montal i Fornés de Sant Josep de Calassanç (Arenys de Mar, 1799 - Olesa de Montserrat, 1889) és una religiosa fundadora de la Congregació Filles de Maria, religioses de les Escoles Pies. Paula Montal va néixer un 11 d'octubre de 1799 a Arenys de Mar. No va tenir una infantesa gens fàcil. És la gran de 5 germans del segon matrimoni del seu pare amb Vicenta Fornés. Als 10 anys va perdre el seu pare, fet que va esdevenir un cop molt fort per a ella, i li va fer aprendre el sentit de la responsabilitat. Aquesta situació li va donar molta experiència en el moment d'iniciar-se en la seva obra a favor de la infantesa i, sobretot, de manera especial per la promoció integral de la dona.
De petita sospirava per consagrar-se a Déu i ser útil a les ànimes a través de l'ensenyança. Així el 1829 començà el seu apostolat a Figueres amb la seva amiga Agnès Busquets, on creà la primera escola de noies (fins aleshores, l'ensenyament de les nenes havia quedat limitat a la costura). A començaments del segle xix, a Arenys de Mar, hi havia 10 costures (escoles per a nenes), i Paula Montal va veure la realitat educativa de la dona i les poques possibilitats que tenia per accedir a la cultura. El 1842 tornà a Arenys de Mar per fundar una escola de les mateixes característiques que a Figueres i, finalment, s'edificà l'escola al carrer d'en Cantalagrella núm. 12 (actualment carrer de les Mares Escolàpies). Poc després traslladà l'escola, on s'impartien classes de comerç, a més de música, pintura, labors, etc. sota el lema Pietat i lletres. De l'antic edifici, que al llarg dels anys s'anava adaptant a les noves necessitats i als estudis nous, actualment només en resten la façana i la campana que marcava les hores. La Mare Paula Montal també havia creat escoles a Sabadell, Igualada, El Vendrell, el Masnou i Olesa de Montserrat. De fet, amb la de Sabadell nasqué la congregació dedicada a l'ensenyament Escolàpies Sabadell - Col·legi Sant Josep de Calassanç fundada l'any 1846. L'any 1859 la Mare Paula Montal va arribar a Olesa de Montserrat, on va realitzar la darrera de les seves fundacions en vida. L'escola era petita i pobra i s'hi van acollir les filles petites dels obrers, a les quals s'admetia de franc, se'ls donava menjar i se'ls proveïa de roba i calçat. En aquest poble, en aquesta escola, meravellada per la senzillesa i humilitat de la gent, la mare Paula va romandre durant 30 anys, fins a la seva mort, el 26 de febrer de 1889. Les seves despulles reposen sota l'altar de la capella del Convent de les Mares Escolàpies d'Olesa de Montserrat.
Arenys de Mar : Entitat_Geopolítica, Olesa de Montserrat : Entitat_Geopolítica, Congregació Filles de Maria : religiosa, Escoles Pies : religiosa, Paula Montal : persona, Vicenta Fornés : persona, Figueres : Entitat_Geopolítica, Agnès Busquets : persona, Sabadell : Entitat_Geopolítica, Igualada : Entitat_Geopolítica, El Vendrell : Entitat_Geopolítica, Paula Montal i Fornés de Sant Josep de Calassanç : persona, carrer d'en Cantalagrella : ubicació, carrer de les Mares Escolàpies : ubicació, el Masnou : Entitat_Geopolítica, Escolàpies Sabadell - Col·legi Sant Josep de Calassanç : educació, Paula : persona, Convent de les Mares Escolàpies : edifici